Sayyohning deltaplandagi parvozi hayot uchun kurashga aylandi (video)

Amerikalik erkakni deltaplanda instruktor bilan uchishdan oldin deltaplanga bog‘lab qo‘yishni unutishdi, shu sababli 1000 metr balandlikdagi butun parvoz davomida u tushib ketmasligiga umid qilib, qora terga botdi. Bu haqda TJournal xabar bermoqda.

 Skrinshot: “Mover.uz”
Kris Gurskiy rafiqasi bilan Shveysariyadagi ta’til vaqtida 1200 metrlik tog‘dan deltaplanda uchishga qaror qilgan. Ayolning urinishi muvaffaqiyatli, biroq Krisning urinishi omadsiz yakunlangan.
Gap shundaki, instruktor Krisdagi ehtiyot trosini deltaplanga mahkamlashni unutib, shu holda u bilan birga uchib ketgan. Amerikalik 2 daqiqadan ko‘proq vaqt bir qo‘li bilan deltaplanni, bir qo‘li bilan instruktorning oyog‘ini ushlab, osilgancha uchishiga to‘g‘ri kelgan. Ushbu holat tasvirlangan videoda instruktor bir necha marta qo‘nishga harakat qilgani, biroq buning uddasidan chiqa olmaganini ko‘rish mumkin.
Oxir-oqibat instruktor pastlashga muvaffaq bo‘lgan. O‘zini arang ushlab turgan amerikalik yerga yaqin qolganda deltaplandan sakrab tushib olgan, biroq noqulay tushgani sabab kichik jarohatlar olgan.